
Roswell - endnu et jubilæum 

Af Kim Møller Hansen 

Det er almindeligt kendt, at ufoernes historie begyndte i sommeren 1947 i USA - altså for netop 70 år siden - men hvad der 
egentlig kickstartede et af det 20. århundredes store mysterier, kan man godt komme i tvivl om, hvis man overvejende har 
sin viden fra nettets meget besøgte ufosider, populære film og de netmedier, som sparer på researchen. Det virker, som 
om nogen med fuldt overlæg eller pga. uvidenhed er i færd med at omskrive ufomytens historie. 





Roswell 


_ | 

(Tegning: Henrik Klinge Pedersen/SUFOI Picture Library) 

Sommeren 1947 bød på interessante hændelser i relation til ufomyten. Den 8. juli kunne avisen Roswell Daily Record fortælle sine overraskede 
læsere, at efterretningstjenesten på flyvebasen Roswell Army Air Field i staten New Mexico havde været heldig at komme i besiddelse af en 
„skive" i samarbejde med en af de lokale fåreavlere og sheriffen. Allerede den følgende dag kunne samme avis meddele, at der i stedet for et 
sensationelt fund i virkeligheden havde været tale om resterne af en vejrballon. 

Pressen mistede øjeblikkeligt interessen, og Roswell-historien døde lige så hurtigt, som den var opstået. 
Alligevel tager mange mennesker i dag det for 
givet, at netop Roswell-hændelsen markerer 
ufomytens fødsel. Men der skulle faktisk gå mere 
end 30 år, før den blev vakt til live, udviklede sig 
til noget stort og indviklet og fik altoverskyggende 
betydning blandt konspirationstilhængere. 

I virkeligheden kom en begivenhed langt fra 
Roswell, nemlig over 2.600 kilometer mod 
nordvest i staten Washington, til at sætte dato på 
ufomytens dåbsattest, nemlig Kenneth 
Arnolds oplevelse den 24. juni 1947 . Alt dette kan 
V* du læse meget mere om i SUFOI's nye 

udgivelse UFO'er - Myter og viden, som udkommer 
ifm. SUFOI's 60 års jubilæum den 17. december 
2017. Du kan allerede nu sikre dig et eksemplar og 
spare penge ved at bestille UFO'er - Myter og 
viden i SUFOI's webbutik . 

Nu er det jo desværre sådan, at ufoentusiaster - 
specielt i USA - sjældent lader sig distrahere af 
fakta, men foretrækker at tro på netop det, som 
passer ind i deres selvskabte verdensbillede. Derfor vil vi alle i den kommende tid blive 
bombarderet med tvivlsomme nyheder om nye „vidner", som kan bekræfte, at der 
styrtede et rumskib ned i Roswell i 1947, at der var soldater og bjærgningsudstyr på 
stedet, at myndighederne truede vidner til at holde mund - og at Roswell-hændelsen 
naturligvis kickstartede ufoernes historie og den store mørklægning for at skjule 
„sandheden" om besøg fra verdensrummet. 

Hvis du ønsker underholdning, gerne vil risikere at miste jordforbindelsen og se, hvordan 
Roswell-hændelsen fejres, er byen Roswell leveringsdygtig, ligesom World UFO Day ( se 
UFO-Mail 218 1 plejer at profitere på myten. Er du mere til jordnære (kedelige?) fakta, kan 
vi anbefale SUFOI's udgivelse Roswell, der er udsolgt som printbog, men stadig kan købes 
som e-boq og naturligvis lånes på bibliotekerne . 












